שמי אלי, ואני משתמש קבוע בפורום המצוין הנ"ל כבר מספר שנים וכחלק מתרומתי, משתדל לפרט עד כמה שניתן על מסלולים בעולם שאותם אני עושה מדי פעם.
באפריל 12-24.04.2014 עשינו אני, סרגי איתי ונעמה טיול בכרתים על חלקו הקטן של הטרק E4 ושבילים אחרים בקרבתו. התחלנו את ההליכה ב KNOSSOS ליד HERAKLION והתחברנו למסלול E4 כ 12 ק"מ דרומית משם במרכז האי. סה"כ הלכנו 13 יום שבהם עברנו כ 235 ק"מ עם 11.1 ק"מ עליות ו 11.3 ק"מ ירידות מצטברות. ישננו מספר לילות באוהלים/מבנים שונים ואחרים בצימרים/בתים/מלונות. בסה"כ ניסינו להיצמד כמה שניתן לתוואי הגבוה של E4 אך בפועל ההליכה התחלקה ל3 קטעים מרכזיים ו2 הקפצות קצרות ביניהם בגלל אילוצי מזג אוויר, סימון גרוע וזמן מוגבל שאילצו אותנו לשנות את התוכנית המקורית בשטח.
המסלול המרכזי והמלא שעובר באי כרתים, מתחיל בעיירה KATO ZAKROS המזרחית ביותר ונגמר בעיירת KASTELLI KISSAMOS המערבית כאשר אורכו כ 500 ק"מ והוא חלק חדש יחסית (החל מ2005) מ E4 האירופאי הארוך שסה"כ פרוס על גבי כ 10450 ק"מ והולך נכון להיום מספרד עד ליוון (המסלול E4).
1) טיסה – הגעה לHERAKLION בטיסה סדירה דרך אתונה של AEGEAN AIRLINES - כ 321 יורו.
*ל E4 יש מסלול מרכזי והרבה וריאציות שונות שנפרסות לאורך כל האי ולכן כדאי מאוד לתכנן את ההליכה מראש.
*ברוב המקומות מקבלים יורו בלבד וברב העיירות הקטנות אין בנקים/שימוש בכרטיסי אשראי ולכן מומלץ להחזיק מספיק מזומן.
*לינה באוהלים בכריתים מותרת באופן רשמי רק בקמפינגים מורשים בלבד, אך כפי שכתוב בכל האתרים וגם כפי שחווינו, אין אם זה בעיה לאף אחד בתנאי שמתרחקים מספיק משטחים פרטיים/ציבוריים/בתשלום.
*מומלץ מאוד לקחת GATERS למסלול. ביערות ובשדות הצמחייה רטובה על הבוקר (ואם יש גשם גם ביום) וGATERS יכולים להגן על הנעליים, המכנסיים והגרביים מלהירטב . כנ"ל זה מגן מפני חדירת שלג כאשר יש שלג עמוק עד הברכיים.
*כפי שלמדנו בשטח, האנשים בכריתים מאוד חמים ומכניסי אורחים וכמעט בכל מקום נתקלנו ביחס מעולה גם לאחר שסיפרנו על היותנו ישראלים.
*היה די קשה למצוא בלוני גז הברגה רגילה אפילו ב HERAKLION. בסופו של דבר לא מצאנו בלוני הברגה של 230 גרם ולקחנו בלון גדול של 500 גרם. רוב הבלונים שנמכרו היו ניקוב ותקן COLEMAN ובעיקר בחנויות בסגנון ACE בערים הגדולות.
בחלק מהעיירות הקטנות נעלמו בלוני גז הברגה בכלל אך ככל שהלכנו מערבה כך הבלוני הברגה הגדולים חזרו בסופר מרקטים רגילים.
*המקומות היחידים שבהם לא הייתה קליטה הם בגבהים מעל 1500 מטר ברכסים PSILORITIS (הר אידה) וברכס ההרים הלבנים.
*באופן מפתיע , ברב המסעדות והמלונות אפילו בעיירות הקטנות הייתה גישה ל WIFI חופשי.
*באתר המרכזי של התחבורה הציבורית KTEL היו מספר לוחות זמנים וקווים אך בפועל התברר שהזמנים לא מדויקים ושהטבלאות לא התעדכנו ולנהגי אוטובוסים/דוכני מכירת כרטיסים היו לוחות זמנים שונים. יתכן שנפלנו בדיוק לתקופת המעבר באפריל.
בזמן שהיה בערב של ה11.4, סרגי קנה בלוני גז ובירר לגבי קניית מפות והתברר שניתן לקנות מפות טופוגרפיות מעודכנות בהרקליון בחנות אחת בשם ROAD במרכז העיירה ליד כיכר ה4 אריות.
750 מטר עליות ו50 מטר ירידות , 4 שעות הליכה ונקודה הכי גבוהה 802 מטר. לינה באוהלים בפסגת הר Oros Giouchta כ 100 מטר מהכנסייה על הכביש גישה.
800 מטר עליות ו1100 מטר ירידות , 12:30 שעות הליכה ונקודה הכי גבוהה 772 מטר. לינה באוהלים כחצי ק"מ אחרי VILA DASKALOGIANNI במטע ענבים.
1350 מטר עליות ו550 מטר ירידות , 11 שעות הליכה ונקודה הכי גב��הה 1712 מטר. לינה במבנה נטוש שמופיע במפה כ AG IOANNIS.
1400 מטר עליות ו500 מטר ירידות , 10:30 שעות הליכה ונקודה הכי גבוהה 1882 מטר.
מים - בעיירה ZAROS, בעיירה KAMARES, מ3 מקורות מים ב2 ק"מ הראשונים של העליה ומצויינים במפה, מקור נוסף עוד כ 3 ק"מ שמופיע בעליה שבמפה, מאגר מים שדורש סינון מאחורי ה REFUGE PRINOS שבו ישנו.
לאחר שינה מעולה והתארגנות מהירה ירדנו ללובי ובו חיכתה לנו הפתעה בצורת ארוחת בוקר מפנקת מאת קתרינה. כ 10 סוגי מאפים ביתיים שונים עם גבינות ומתוקים, קפה/תה ומיצים שכיסו את השולחן עד אפס מקום. ניסינו לאכול הכל כדי לא להעליב את בעלת הבית שלקחה את זה כפרויקט איתי להאכיל אותנו. כמובן שלא סיימנו וזה נאסף וניתן לנו בשקית להמשך היום. דיברנו במקביל עם חבורה של מטיילי יום מארצות שונות שמטיילים עם רכב בנקודות שונות על האי והחלטנו לתפוס מונית לעיר הסמוכה ולחסוך כ 15-10 ק"מ הליכת כביש. אחרי נסיעה קצרה יחסית אך בדרך מפותלת מאוד של 20-30 דקות הגענו לעיירה KAMARES ומשם התחלנו להעלות למעלה. הסימון מתחיל די קרוב לתחילת העיירה ויש שילוט ישן על הקיר של אחד הבניינים שמכוון ל KAMARES CAVES. העליה הייתה תלולה וארוכה אך לא טכנית וגם היו 3 מקורות מים פרוסים על הדרך ואחד נוסף למעלה כך שלא היה צריך לסחוב הרבה מים. לאט לאט הנופים המדהימים התחילו להתגלות ושלגיות נראו בפסגה ולידה. לקראת הצהריים נכנס ערפל כבד לאזור ולאחר בדיקה בתחזית גילינו ששוב צפוי גשם לקראת הערב ומחר ולכן החלטנו לשנות את התוכנית המקורית ולא להעלות לפסגה של הר אידה או קרבתה כדי לא להיתקע שם בסופה. לפי המפה חתכנו באחד משבילי ה4 על 4 שהיו שם לכיוון מערב ולאחר הליכה של מספר שעות חתכנו משם ישירות לREFUGE PRINOS (כ 1.5 ק"מ הליכה בשטח). אומנם ה REFUGE היה סגור אך ניתן היה לישון מתחתיו בלי להירטב מגשם ואיתי ניצל את ההזדמנות (לא הביא אוהל בכלל) בזמן שאנחנו פרסנו את האוהלים ליד. עשינו גם קפיצה לבניינים הסמוכים כדי לראות אם יש מקום יותר נוח, אך הם התגלו כמאגרי מים ענקיים ולא היה בהם צורך כי מאחורי הרפיוג' היה מאגר מים קטן. הנוף מהמקום היה מדהים ובאיזשהו שלב התגלתה גם הפסגה של ההרים הלבנים בעננים. בלילה אכן התחיל לרדת גשם והמשיך גם למחרת.
600 מטר עליות ו1450 מטר ירידות , 11 שעות הליכה ונקודה הכי גבוהה 1507 מטר.
500 מטר עליות ו800 מטר ירידות , 9 שעות הליכה ונקודה הכי גבוהה 1010 מטר.
בבוקר אחרי קפה והתארגנות מהירה יצאנו לדרך והמשכנו על דרכי אפר/אספלט בדרכים צרות לרכס נוסף שממנו נשקף נוף מדהים לעמק ולים ממול. באיזשהו שלב איבדנו את הסימון והתחלנו לרדת ישירות בואדי טיפוסי. אחרי ירידה ארוכה ומתישה התיישרנו והגענו לעיירה KENTROHORI. בזמן המנוחה ומילוי המים, הגיעה לפתע משאית-חנות עמוסה בכל טוב ובעיקר פירות/ירקות. באותה ההזדמנות בזמן שישבנו ואכלנו תותים ותפוחים, פגשנו זוג פנסיונרים בריטים שהתענינו במה שאנחנו עשינו שם. הם סיפרו לנו קצת על האזור בפרט וכריתים בכלל ובין היתר שהם מחזיקים בית קיץ בעיירה ובאים לפה מדי פעם לנוח בגלל מוצאה של האישה בכריתים והכרות עם המקום. מסיבה לא ברורה, שביל ה E4 ירד לכביש המרכזי והלך עליו ולכן החלטנו ללכת בשביל מקביל שהולך על אחד הרכסים עד העיירה SPILI. המזג אוויר השתפר פלאים למרות התחזית הלא מעודדת וכאשר הגענו לעיירה SPILI , התיישבנו לאכול באחת המסעדות הרבות במקום. בגלל עיכובי הגשם בימים האחרונים, הפספוס של פסגת הר אידה ואילוצי הזמן של נעמה וסרגי שהיו צריכים לחזור כמה ימים לפנינו ב 22.4 , נפלה החלטה אסטרטגית להתקדם כ 30 ק"מ מערבה בתחבורה ציבורית כדי שנעשה עוד נקיק יפה על הדרך וגם נספיק לבקר בהרים הלבנים. בזמן עשיית הקפה פתאום נפתחו ארובות השמיים והתחיל לרדת גשם וברד רציניים מאוד במשך חצי שעה ברציפות וכולנו הסכמנו בלי לחשוב פעמיים עד כמה ההחלטה להתקדם בתחבורה קדימה הייתה נכונה. תפסנו את האוטובוס היחיד לכיוון KOHARES ומשם היינו אמורים לתפוס אוטובוס לעיירת חוף HORA SFAKION אך הסתבר שיהיה אוטובוס המשך רק למחרת בבוקר ולכן אחרי ביקור במכולת השכונתית ובירור העניין החלטנו להזמין מונית (בעלות סבירה יש לומר ל 4 אנשים של 60 יורו) ולהתקדם. במהלך הנסיעה הגשם נרגע אך כאשר הגענו למקום הוא המשיך ולמרות שחיפשנו מקום לשים אוהלים מחוץ לעיירה, בסופו של דבר לאחר תקרית לא נעימה עם רוטווילר מקומי משוחרר, התקדמנו ומצאנו דירה נוחה ומתאימה בעיירה עצמה. הצטיידנו בסופר המקומי במצרכים ואפילו יצאה לנו ארוחה מצויינת לערב. בעיירה יש טיילת נחמדה והרבה מסעדות דגים מכל הסוגים האפשריים.
1300 מטר עליות ו200 מטר ירידות , 9:30 שעות הליכה ונקודה הכי גבוהה 1404 מטר.
1150 מטר עליות ו500 מטר ירידות , 11 שעות הליכה ונקודה הכי גבוהה 2190 מטר.
בבוקר אחרי שינה טובה וצ��פורים מצייצות, התארגנו והתחלנו את העליה הארוכה בדרך לפסגה. בהתחלה הלכנו על דרכי 4 על 4 ולאחר מכן בצורה משולבת עם הסימון על דרכי פרדות עתיקות ולאט לאט התחילו להתגלות פני ההרים הלבנים. בבוקר עוד רדף אחרינו ערפל אך ככל שעלינו יותר גבוה כך גם הערפל התפזר והיום הפך לשמשי ונעים להליכה. לקראת הגובה 1800 התחילו להופיע השלגיות הראשונות ורמזו בעדינות על מה שהולך להיות בהמשך. כל האזור נראה נטוש לחלוטין ורק בתי רועים מקומיים העידו על כך שיש פה בקיץ אנשים ועדרי עזים/כבשים. כאשר הגענו לגובה 2000, השלג הפך להרבה יותר משמעותי והתחיל לחסום מעברים שונים ולקראת 2200 כאשר התקרבנו לבקתה ROUVAS הכל היה מלא בשלג. הגענו למאגר מים ליד הבקתה והוא קפא כמעט לחלוטין. בעזרת אבנים ודלי, הצלחנו לשלוף משם מים להרתחה. גם הבית לא החזיק וכמעט כולו התמלא בקרח כך שלא ניתן היה לפתוח את דלת הכניסה. עוד היה לנו זמן להמשיך לפסגה, אך כמויות השלג העדירות לא הותירו מקום לספק באשר להמשך הדרך ובחרנו באופציה הנמוכה יותר לא דרך הפסגה כדי להגיע ליעד. גם שם המעבר לא היה קל בכלל ואת אחד המעברים המסוכנים והקשים נאלצנו לעקוף משמעותית ממזרח כפי שמומלץ בספר. הדרך לקחה לנו פי 2 זמן מהשביל הרגיל אך הצלחנו בסופו של דבר לעקוף את המקומות המסוכנים ולהתקדם הלאה. כאשר הגענו למתחם מתחת ל KASTELI REFUGE (שהיה סגור) ראינו מטייל בודד מתקרב לעברינו. בינתיים בדקנו את המתחם ומצאנו מקום מעולה לאוהלים ובקתה קטנה ופתוחה עם 8 מקומות לאיתי. הבחור האנגלי הגיע ואז הבנו ממנו כי הוא השאיר את אשתו במלון והלך לטייל בהרים לטיול של יומיים ושהוא חוזר מחר חזרה ושחוץ מאיתנו הוא לא ראה נפש חיה בכל האזור. אחרי שיחה, ארוחה , מקלחת ומנוחה הלכנו לישון.
550 מטר עליות ו1400 מטר ירידות , 10 שעות הליכה ונקודה הכי גבוהה 2085 מטר.
1150 מטר עליות ו1150 מטר ירידות , 10:30 שעות הליכה ונקודה הכי גבוהה 1816 מטר.
600 מטר עליות ו1800 מטר ירידות , 11 שעות הליכה ונקודה הכי גבוהה 1232 מטר.
700 מטר עליות ו750 מטר ירידות , 10:30 שעות הליכה ונקודה הכי גבוהה 292 מטר.
בבוקר הצלחנו להתארגן יחסית מוקדם ולהספיק לאוטובוס השני ב 8:30 אחרי ארוחת בוקר מצויינת במלון. יצאנו לדרך לעבר הרקליון בנסיעה של כ 3 שעות ולמרבה ההפתעה לא הייתה הפסקה באמצע כפי שמקובל בארץ. הגענו להרקליון וישר בתחנה המרכזית השארנו את התיקים בשמירת חפצים והלכנו לנמל הימי, למרכז תיירות המקומי שכלל מספר רחובות מרכזיים ובהם התרכזו כל החנויות והמסעדות. לאחר זמן מה הלכנו למוזיאון הארכיאולוגיה המפורסם במקום שהתגלה כמעניין במיוחד למרות גודלו הקטן יחסית. יצאתי משם אחרי כשעה וחצי לטייל בעיר הגדולה והחופים שלצידה בזמן שאיתי נשאר כמעט עד סוף הזמן בגלריה מרוב העניין שמצא שהוצג שם. בשעה 16:00 נפגשנו בתחנת האוטובוס לאסוף את התיקים ונסענו לשדה התעופה בקו 1 הכחול. ב 18:30 המראנו הביתה לפי המתוכנן והחופשה נגמרה סופית ורק נשאר לראות את השקיעה המדהימה בים מהמטוס ולצפות לטיולים הבאים.
אני רוצה להודות לחברה הנפלאים שהצטרפו לטיול ולא "נלחצו" מהתכנון המקורי והמפחיד שנראה על הנייר מחוסר המידע הזמין ברשת והעונה הגבולית לטיול באזור זה.
בין היתר בזכותכם יצא לי ומקווה שגם לכם טיול מעולה מכל הבחינות ביחס לתכנון והביצוע בפועל יצא אפילו יותר מעניין ומגוון מהמתוכנן.
כל הכבוד לאיתי שהשקיע זמן ולמד יוונית ברמה סבירה לפני הטיול וזה עזר לנו מאוד, לסרגי שלא ויתר למרות הקשיים והצטרף ברגע האחרון ולנעמה שהתכוננה היטב והגיעה בכושר ומצב רוח שיא לטיול לעודד את כולנו .
יש לכם "צוות לעניין"
מדהים , תענוג לעקוב אחרי השרשור הנע הזה, מעניין דווקא שלחבר'ה מנוסים כמוכם חלק מהציוד "קרס" מהגשם, בטח בסוף השרשור יגיעו סיכומים וכאלה.
אכן בכוונתי לרשום סיכום ומסקנות בסוף, אך אקדים ואומר כי המטרה הייתה להוריד משקל ולעשות שימוש חוזר בחלק מהציוד כמו מעיל פונציו או תחתית אוהל וכדומה. בהתבסס על הנתונים שהיו ידועים לפני הטיול והעיקרי בהם הוא שסטטיסטית בחודש אפריל יש 6 ימים גשם שזה יחסית מעט וגם ניסיון קודם , לקחנו מינימום ציוד חורף הכרחי ובסוף אכן היה רק יום אחד בעייתי בטיול.
בכל מקרה התיקים לא נרטבו בכלל וגם הציוד האלקטרוני.
אין לי מילים. אתה אלוף אלי.
סטנדרט ממש גבוה, כרגיל אלי.
איזה יופי, תודה רבה אלי.
מצטרף לכפיים של יענקל'ה.
באמת נהדר. מקווה לבקר בכרתים מתישהו. יש לי 'פנטזיה' לחצות מצפון לדרום באזור לפקה אורי. תודה על הדיווח האינפורמטיבי!
במילה אחת ואוווו .
בשתי מלים תענוג לקרא , אף פעם לא חשבתי על כרתים כיעד , עכשיו שינית לי את ההתיחסות .
שינוי הטמפ עם הגובה בהרים שינוי של 1.5 מעלות לאלף רגל מפל רטוב כלומר מעל לבסיס ענן .
אחרת השינוי הוא 3 מעלות ל 1000 רגל מפל יבש, ההבדל הוא בין יבש לרטוב התעבות הלחות תורמת את החום הכמוס שלה לאויר המתקרר פחות עם העליה .
המשמעות המעשית של מעקב אחר שינוי הטמפרטורה הוא אי היציבות ,מה שנקרא מפל טמפרטורת יציב על תנאי והתנאי לחות , אם ההתקררות היא אכן לפי חצי מעלה בקירוב למאה מטר התנאי לחות מתקים כלומר השינוי במזג האויר עם ירידת הלחץ הברומטרי יהיה מהיר מאד ,וצריך לתכנן נקודות מילוט מחסה בהתאם אם ההתקררות חזקה לפי מפל יבש התנאי לחות לא מתקים ויש יותר מרחב תימרון בזמן לתיכנון הטיול .
הערה שניה הטיולים שלכם משתפרים מפעם לפעם תענוג לקרא .
חג שמח ותודה על השיתוף .
כי זהו יעד נוח וקרוב אלינו, ובהחלט הטבע בו יחודי ומיוחד במינו בגלל היותו אי ארוך וצר עם הרים גבוהים ומושלגים בים התיכון.
בגלל שיש טיסות ישירות לשם שנמשכות פחות משעתיים ולא בחגים המחירים מאוד נמוכים , זהו יכול להיות יעד מאוד אטרקטיבי לטיולים קצרים וארוכים.
בהחלט אפשרי ואפילו לא צריך יותר מדי זמן לזה, אך הייתי מוסיף לקינוח גם את ההליכה לאורך החופים הדרום-מערביים מ ROUMELI ל POLEOCHORA כי זו חוויה מפני עצמה .
דרך אגב, גם אני לא חשבתי בשלב התכנון שיש שם כל כך הרבה מה לראות בגלל החוסר מידע ברשת על כרתים כיעד למטיילים ולכן כדבר ראשון, הזמנתי את הספר של CICRONE -הרים גבוהים (הגרסה הדיגיטלית) ואז לאחר הקריאה בו ובבלוג הראשון ששמתי אליו לינק של מטייל אנגלי (שאיתו דרך אגב התכתבתי במייל וקבלתי ממנו את ההקלטה של ה GPS וטיפים לתכנון) נפלה ההחלטה הסופית. בנוסף בפסח עדיין מוקדם לנסוע לאלפים (ולקצה השני של העולם לא היה לי מספיק זמן לטעמי) ולכן הבחירה הייתה בין קפריסין, דרום איטליה, דרום ספרד (שבשלושתם הייתי) לבין דרום יוון או כרתים.